«Դուք փորձամկներ եք, սիրելի մարդիկ», և շատ վատ օգտագործվող փորձամկներ, քանի որ փորձարկումները, որ կրում եք դուք, բաժին են հասնում, տարբերակվում, կրկնվում ինչպես պատահի: Բոլորովին չկա ոչ գիտնական, ոչ էլ լաբորանտ, որ կարգավորի, չափավորի, հսկի, մեկնաբանի փորձարկումները, արհեստական ճեղքվածքները, որ ոչ մեկը չի կարող կանխատեսել, հետքերի առավել կամ պակաս դաջվածքը ձեր թանկագին անձնավորությունների վրա: Սակայն նորաձևությունը, արդյունաբերությունը, ինչպես և գյուտի ու գովազդայնության համադրված ուժերը, ձեզ տիրում են, ձեզ ցուցադրում ծովափերին, ձեզ ուղարկում դեպի ձյուները, ոսկեզօծում ձեր զիստերը, եփում ձեր մազերը, մինչ քաղաքականությունը շարքի է կանգնեցնում մեր բազմությունները, բարձրացնել տալիս ձեռքը կամ ցցել տալիս բռունցքը, քայլել է տալիս զինվորավարի, ընտրել, ատել կամ սիրել է տալիս կամ մեռցնում համաչափորեն, տարտամորեն, վիճակագրաբար: